โรงเรียนสาธิตมหาวิทยาลัยศรีนครินทรวิโรฒ ปทุมวัน

โรงเรียนสาธิตมหาวิทยาลัยศรีนครินทรวิโรฒ ปทุมวัน (อังกฤษ: Patumwan Demonstration School, Srinakharinwirot University) ตั้งอยู่บนถนนอังรีดูนังต์ แขวงปทุมวัน เขตปทุมวัน กรุงเทพมหานคร เป็นโรงเรียนสาธิตภายใต้การกำกับดูแลของคณะศึกษาศาสตร์ มหาวิทยาลัยศรีนครินทรวิโรฒ จัดการเรียนการสอนในระดับชั้นมัธยมศึกษา ประวัติ โรงเรียนสาธิตมหาวิทยาลัยศรีนครินทรวิโรฒ ปทุมวัน สถาปนาขึ้นเมื่อปีพุทธศักราช 2496 ตามดำริของ หม่อมหลวงปิ่น มาลากุล (รัฐมนตรีว่าการกระทรวงศึกษาธิการในขณะนั้น) ร่วมด้วย พลเอก มังกร พรหมโยธี และคุณหญิงอุบล หุวะนันทน์ โดยมีวัตถุประสงค์เพื่อจัดตั้ง "หน่วยสาธิต" สำหรับการฝึกหัดครูระดับมัธยมศึกษา เพื่อรองรับภารกิจการผลิตบุคลากรทางการศึกษาให้แก่โรงเรียนเตรียมอุดมศึกษา โรงเรียนเริ่มเปิดรับนักเรียนรุ่นแรกในระดับมัธยมศึกษาปีที่ 1 และ 4 ในปีการศึกษา 2497 โดยในระยะแรกได้อาศัยเรือนไม้ชั้นเดียวภายในอาณาบริเวณของโรงเรียนเตรียมอุดมศึกษา ถนนอังรีดูนังต์ เป็นสถานที่ปฏิบัติการชั่วคราว และใช้อักษรย่อสถานศึกษาว่า "ต.อ." ต่อมาในปีการศึกษา 2498 ได้มีการยกฐานะสถานศึกษาขึ้นเป็น "โรงเรียนมัธยมสาธิตวิทยาลัยวิชาการศึกษา ปทุมวัน" สังกัดกรมการฝึกหัดครู พร้อมทั้งย้ายเข้าดำเนินกิจการการเรียนการสอน ณ อาคารสาธิตปทุมวัน 1 (ซึ่งเป็นอาคารอำนวยการในปัจจุบัน) ครั้นถึงปีการศึกษา 2517 เมื่อวิทยาลัยวิชาการศึกษาได้ยกฐานะเป็นมหาวิทยาลัยและได้รับพระราชทานนามว่า "มหาวิทยาลัยศรีนครินทรวิโรฒ" สังกัดทบวงมหาวิทยาลัย โรงเรียนจึงได้เปลี่ยนชื่อเป็น "โรงเรียนสาธิตมหาวิทยาลัยศรีนครินทรวิโรฒ ปทุมวัน" และเปลี่ยนมาใช้อักษรย่อว่า "ส.มศว" ในปีพุทธศักราช 2536 มหาวิทยาลัยศรีนครินทรวิโรฒได้ดำเนินการปรับปรุงโครงสร้างการบริหารภายใน โดยรวมวิทยาเขตปทุมวันเข้ากับวิทยาเขตประสานมิตร ส่งผลให้โรงเรียนสาธิตมหาวิทยาลัยศรีนครินทรวิโรฒ ปทุมวัน โอนย้ายมาอยู่ในสังกัดส่วนกลางของมหาวิทยาลัย และได้รับมอบพื้นที่เดิมของมหาวิทยาลัยศรีนครินทรวิโรฒ ปทุมวัน ทั้งหมด เพื่อใช้ในการขยายสถานศึกษาและพัฒนาการจัดการศึกษาให้มีความเข้มแข็งสืบมาจนถึงปัจจุบัน โรงเรียนสาธิตมหาวิทยาลัยศรีนครินทรวิโรฒ ปทุมวัน ถือว่าเป็นโรงเรียนสาธิตแห่งแรกของประเทศไทยและยังมีฐานะเป็นโรงเรียนเครือข่ายวิชาการของจุฬาลงกรณ์มหาวิทยาลัย ซึ่งประกอบด้วยกัน 3 โรงเรียน ได้แก่ โรงเรียนเตรียมอุดมศึกษา โรงเรียนสาธิตจุฬาลงกรณ์มหาวิทยาลัย และโรงเรียนสาธิตมหาวิทยาลัยศรีนครินทรวิโรฒ ปทุมวัน โดยนักเรียนของทั้ง 3 โรงเรียนนี้ จะได้รับสิทธิเข้าเรียนโครงการเรียนล่วงหน้าจุฬาฯ (CUAP Program) ในรายวิชาที่นักเรียนสนใจและถนัดเป็นพิเศษ นอกจากนี้นักเรียนของโรงเรียนสาธิตมหาวิทยาลัยศรีนครินทรวิโรฒ ปทุมวัน ยังได้รับสิทธิพิเศษในการเข้าศึกษาต่อในระดับอุดมศึกษา รอบโควตา(โรงเรียนสาธิตมศว.) ของมหาวิทยาลัยศรีนครินทรวิโรฒ ในคณะต่างๆอีกด้วย เช่น คณะแพทยศาสตร์ มหาวิทยาลัยศรีนครินทรวิโรฒ และ คณะทันตแพทยศาสตร์ มหาวิทยาลัยศรีนครินทรวิโรฒ ฯลฯ หลักสูตร ปัจจุบันโรงเรียนมีหลักสูตรการเรียนการสอนจำนวน 2 หลักสูตร ได้แก่ หลักสูตรภาคปกติ ตั้งแต่ชั้นมัธยมศึกษาปีที่ 1 ถึงชั้นมัธยมศึกษาปีที่ 6 หลักสูตรภาคภาษาอังกฤษ โครงการนักเรียนที่มีความสามารถพิเศษภาคภาษาอังกฤษ (English Program for Talented Students หรือ EPTS) ตั้งแต่ชั้นมัธยมศึกษาปีที่ 1 ถึงชั้นมัธยมศึกษาปีที่ 6 ในระดับชั้นมัธยมศึกษาตอนปลาย หลักสูตรภาคปกติมีแผนการเรียนทั้งหมด 4 แผนการเรียน ได้แก่ คณิตศาสตร์-วิทยาศาสตร์ โดยมี 4 วิชาเอก ได้แก่ วิชาเอกวิทยาศาสตร์สุขภาพ , วิชาเอกวิทยาศาสตร์ทั่วไป , วิชาเอกวิศวกรรม , วิชาเอกวิศวกรรมปัญญาประดิษฐ์ คณิตศาสตร์-ภาษาอังกฤษ ภาษาต่างประเทศ (ภาษาฝรั่งเศส ภาษาเยอรมัน ภาษาญี่ปุ่น ภาษาจีนกลาง และภาษาเกาหลี) พหุวิทยาการ ได้แก่ การบริหารธุรกิจ , เทคโนโลยีดิจิทัลมีเดีย , นิติรัฐ , ดนตรีสากล , นิเทศศิลป์ , ทัศนศิลป์ และ อาหารและโภชนาการ สำหรับหลักสูตรภาษาอังกฤษ (EPTS) สามารถเลือกได้แค่ 3 แผนการเรียนแรก เท่านั้น สิ่งก่อสร้างภายในโรงเรียน หมายเหตุ: ลานหน้าอาคารสาธิตปทุมวัน 5 อยู่ระหว่างดำเนินการซ่อมแซม รายชื่อผู้อำนวยการ ศิษย์เก่าที่มีชื่อเสียง นักการเมือง รศ.ดร.กฤษณพงศ์ กีรติกร (ส.มศว 6) อดีตรัฐมนตรีช่วยว่าการกระทรวงศึกษาธิการ (รัฐบาลพลเอก ประยุทธ์ จันทร์โอชา ชุดที่ 1) อดีตเลขาธิการคณะกรรมการการอุดมศึกษา อดีตอธิการบดีมหาวิทยาลัยเทคโนโลยีพระจอมเกล้าธนบุรี นายกสภามหาวิทยาลัยเกษตรศาสตร์ รศ.ดร.วรากรณ์ สามโกเศศ (ส.มศว 7) อดีตรัฐมนตรีช่วยว่าการกระทรวงศึกษาธิการ (รัฐบาลพลเอก สุรยุทธ์ จุลานนท์) อดีตคณบดีคณะเศรษฐศาสตร์ มหาวิทยาลัยธรรมศาสตร์ อดีตอธิการบดีมหาวิทยาลัยธุรกิจบัณฑิตย์ จอน อึ๊งภากรณ์ (ส.มศว 7) อดีตสมาชิกวุฒิสภา (2543-2549) ดิสทัต โหตระกิตย์ (ส.มศว 15) อดีตเลขาธิการนายกรัฐมนตรี(รัฐบาลพลเอกประยุทธ์ จันทรโอชา) อดีตเลขาธิการสํานักงานคณะกรรมการกฤษฎีกา รศ.ดร.หม่อมราชวงศ์พงษ์สวัสดิ์ สวัสดิวัตน์ (ส.มศว 16) อดีตรัฐมนตรีว่าการกระทรวงอุตสาหกรรม (รัฐบาลยิ่งลักษณ์ ชินวัตร) มาริษ เสงี่ยมพงษ์ (ส.มศว 18) อดีตรัฐมนตรีว่าการกระทรวงการต่างประเทศ (รัฐบาลเศรษฐา ทวีสิน และแพทองธาร ชินวัตร) สุรนันทน์ เวชชาชีวะ (ส.มศว 21) อดีตรัฐมนตรีประจำสำนักนายกรัฐมนตรี (รัฐบาลทักษิณ ชินวัตร) อดีตเลขาธิการนายกรัฐมนตรี (รัฐบาลยิ่งลักษณ์ ชินวัตร) กรณ์ จาติกวณิช (ส.มศว 24) อดีตรัฐมนตรีว่าการกระทรวงการคลัง (รัฐบาลอภิสิทธิ์ เวชชาชีวะ) สมาชิกสภาผู้แทนราษฎรชุดที่ 22 ณัฏฐพล ทีปสุวรรณ (ส.มศว 25) สมาชิกสภาผู้แทนราษฎร 2554, 2562 รัฐมนตรีว่าการกระทรวงศึกษาธิการ (รัฐบาลพลเอก ประยุทธ์ จันทร์โอชา ชุดที่ 2) บุรณัชย์ สมุทรักษ์ (ส.มศว 26) สมาชิกสภาผู้แทนราษฎร 2550, 2554 ดร.เอกนิติ นิติทัณฑ์ประภาศ (ส.มศว 31) ปัจจุบันดํารงตําแหน่งรองนายกรัฐมนตรีและรัฐมนตรีว่าการกระทรวงการคลัง ในรัฐบาลอนุทิน ชาญวีรกูล อดีตอธิบดีกรมสรรพสามิต อดีตอธิบดีกรมสรรพากร อดีตอธิบดีกรมธนารักษ์ อดีตผู้อํานวยการสำนักงานคณะกรรมการนโยบายรัฐวิสาหกิจ จณิสตา ลิ่วเฉลิมวงศ์ (ส.มศว 32) อดีตสมาชิกสภาผู้แทนราษฎร 2544 และ 2548 พลตรีหญิง ทักษดา สังขจันทร์ (ส.มศว 34) อดีตผู้ช่วยโฆษกประจำสำนักนายกรัฐมนตรี (รัฐบาลพลเอก ประยุทธ์ จันทร์โอชา ชุดที่ 1) ผศ.ดร.รัชดา ธนาดิเรก (ส.มศว 35) ปัจจุบันดํารงตําแหน่งโฆษกประจำสำนักนายกรัฐมนตรี ในรัฐบาลอนุทิน ชาญวีรกูล สมาชิกสภาผู้แทนราษฎร 2550, 2554 สุรชาติ เทียนทอง (ส.มศว 39) สมาชิกสภาผู้แทนราษฎร 2 สมัย ข้าราชการและเจ้าหน้าที่ของรัฐระดับสูง พลอากาศเอก วีรวิท คงศักดิ์ (ส.มศว 7) อดีตรองผู้บัญชาการทหารสูงสุด พลเอก ทสรฐ เมืองอ่ำ (ส.มศว 8) อดีตรองปลัดกระทรวงกลาโหม พลเรือเอก บรรณวิทย์ เก่งเรียน (ส.มศว 8) อดีตรองปลัดกระทรวงกลาโหม ดร.จรัลธาดา กรรณสูต (ส.มศว 9) องคมนตรี อดีตที่ปรึกษาสำนักราชเลขาธิการ อดีตปลัดกระทรวงเกษตรและสหกรณ์ อดีตอธิบดีกรมประมง ปิยพันธุ์ นิมมานเหมินท์ (ส.มศว 9) อดีตกรรมการตรวจเงินแผ่นดิน อดีตสมาชิกวุฒิสภา อดีตอธิบดีกรมบัญชีกลาง ธนสิทธิ์ นิลกำแหง (ส.มศว 13) อดีตรองประธานศาลฎีกา อดีตผู้พิพากษาอาวุโสในศาลฎีกา ศ.พิเศษ เข็มชัย ชุติวงศ์ (ส.มศว 14) อดีตอัยการสูงสุด พลเอก หม่อมหลวง ประสบชัย เกษมสันต์ (ส.มศว 14) อดีตรองปลัดกระทรวงกลาโหม ศ.พิเศษ ธงทอง จันทรางศุ (ส.มศว 15) อดีตปลัดสำนักนายกรัฐมนตรี, อดีตอุปนายกสภาจุฬาลงกรณ์มหาวิทยาลัย วรารัตน์ อติแพทย์ (ส.มศว 15) อดีตเลขาธิการวุฒิสภา พลเอก ภูดิศ ทัตติยโชติ (ส.มศว 15) อดีตจเรทหารทั่วไป อดีตรองปลัดกระทรวงกลาโหม พลเอก ธีรชัย นาควานิช (ส.มศว 15) อดีตองคมนตรี อดีตผู้บัญชาการทหารบก พลโท ภราดร พัฒนถาบุตร (ส.มศว 15) อดีตเลขาธิการสภาความมั่นคงแห่งชาติ ประภัสร์ จงสงวน (ส.มศว 16) อดีตผู้ว่าการการรถไฟฟ้าขนส่งมวลชนแห่งประเทศไทย และการรถไฟแห่งประเทศไทย พลเอก ยศนันท์ หร่ายเจริญ (ส.มศว 17) อดีตรองผู้บัญชาการทหารสูงสุด สันทัด สุจริต (ส.มศว 17) ผู้พิพากษาอาวุโสศาลฎีกา อดีตอธิบดีผู้พิพากษาภาค4 พันตำรวจเอก ดร. ณรัชต์ เศวตนันทน์ (ส.มศว 20) รองเลขาธิการพระราชวัง อดีตอธิบดีกรมราชทัณฑ์ พลเอก นเรศรักษ์ ฐิตะฐาน (ส.มศว 20) อดีตจเรทหารทั่วไป ปริญญา ยมะสมิต (ส.มศว 20) อดีตผู้ว่าการการประปานครหลวง อิทธิพร แก้วทิพย์ (ส.มศว 20) อัยการสูงสุด ดนุชา สินธวานนท์ (ส.มศว 21) อดีตเลขาธิการสำนักงานคณะกรรมการพิเศษเพื่อประสานงานโครงการอันเนื่องมาจากพระราชดำริ ชุณหจิต สังข์ใหม่ (ส.มศว 21) อดีตรองปลัดกระทรวงการคลัง อดีตรองอธิบดีกรมบัญชีกลาง ดร.ปรเมธี วิมลศิริ (ส.มศว 21) อดีตปลัดกระทรวงการพัฒนาสังคมและความมั่นคงของมนุษย์ อดีตเลขาธิการสภาพัฒนาการเศรษฐกิจและสังคมแห่งชาติ ปสันน์ เทพรักษ์ (ส.มศว 21) อดีตเอกอัครราชทูต ณ กรุงลอนดอน สหราชอาณาจักรบริเตนใหญ่และไอร์แลนด์เหนือ พลอากาศเอก สฤษฎ์พงศ์ วัฒนวรางกูร (ส.มศว 22) อดีตรองปลัดกระทรวงกลาโหม พลตำรวจเอก ชนสิษฎ์ วัฒนวรางกูร (ส.มศว 22) อดีตรองผู้บัญชาการตำรวจแห่งชาติ อดีตจเรตำรวจแห่งชาติ ดร.สุภัทร จำปาทอง (ส.มศว 22) อดีตปลัดกระทรวงศึกษาธิการ อดีตเลขาธิการสภาการศึกษา อดีตเลขาธิการคณะกรรมการการอุดมศึกษา ดร.ธีรภัทร ประยูรสิทธิ (ส.มศว 22) อดีตปลัดสํานักนายกรัฐมนตรี อดีตปลัดกระทรวงเกษตรและสหกรณ์ เกียรติณรงค์ วงศ์น้อย (ส.มศว 24) อดีตผู้ตรวจราชการกระทรวงการคลัง ชยาวุธ จันทร (ส.มศว 24) อดีตอธิบดีกรมที่ดิน อดีตผู้ว่าราชการจังหวัดสระแก้ว พลตํารวจเอก ไกรบุญ ทรวดทรง (ส.มศว 24) อดีตรองผู้บัญชาการตำรวจแห่งชาติ พรพจน์ เพ็ญพาส (ส.มศว 25) อธิบดีกรมที่ดิน อดีตอธิบดีกรมโยธาธิการและผังเมือง อดีตรองปลัดกระทรวงมหาดไทย พลตํารวจโท ภาณุมาศ บุญญลักษณ์ (ส.มศว 26) ผู้บัญชาการสำนักงานตรวจคนเข้าเมือง เอกฉัตร ศีตวรรัตน์ (ส.มศว 26) รองปลัดกระทรวงพาณิชย์ อดีตรองอธิบดีกรมส่งเสริมการค้าระหว่างประเทศ พลเรือโท ธันยกร เสนาลักษณ์ (ส.มศว 26) ผู้ทรงคุณวุฒิพิเศษกองทัพเรือ อดีตเจ้ากรมกิจการพลเรือนทหารเรือ พลเรือตรี สุรเชษฐ์ ตรรกธาดา (ส.มศว 27) ผู้อํานวยการโรงพยาบาลอาภากรเกียรติวงศ์ กองทัพเรือ นิชา หิรัญบูรณะ ธุวธรรม (ส.มศว 27) ที่ปรึกษานายกรัฐมนตรีฝ่ายข้าราชการประจํา สำนักเลขาธิการนายกรัฐมนตรี พลโท สิทธา มหาสันทนะ (ส.มศว 27) ผู้บัญชาการสถาบันวิชาการป้องกันประเทศ กองบัญชาการกองทัพไทย ภาสกร บุญญลักษม์ (ส.มศว 27) รองปลัดกระทรวงมหาดไทย อดีตอธิบดีกรมป้องกันและบรรเทาสาธารณภัย ดร.สรรพชัย หุวะนันทน์ (ส.มศว 27) กรรมการผู้จัดการใหญ่ บริษัท กสท โทรคมนาคม จำกัด (มหาชน) กระทรวงดิจิทัลเพื่อเศรษฐกิจและสังคม อสิ ม้ามณี (ส.มศว 28) เอกอัครราชทูต ณ กรุงเฮก ราชอาณาจักรเนเธอร์แลนด์ ศ.ดร.พรอนงค์ บุศราตระกูล (ส.มศว 28) เลขาธิการสำนักงานคณะกรรมการกำกับหลักทรัพย์และตลาดหลักทรัพย์ ดร.วิรไท สันติประภพ (ส.มศว 29) อดีตผู้ว่าการธนาคารแห่งประเทศไทย ปิยะพิณ นิยมฤกษ์ (ส.มศว 29) เอกอัครราชทูต ณ กรุงอัสตานา สาธารณรัฐคาซัคสถาน พลโท คม วิริยเวชกุล (ส.มศว 31) เจ้ากรมกรมวิทยาศาสตร์และเทคโนโลยีกลาโหม สำนักงานปลัดกระทรวงกลาโหม อรรษิษฐ์ สัมพันธรัตน์ (ส.มศว 31) ปลัดกระทรวงมหาดไทย อดีตอธิบดีกรมการปกครอง อดีตอธิบดีกรมการพัฒนาชุมชน ณัฐฎ์จารี อนันตศิลป์ (ส.มศว 31) เลขาธิการคณะรัฐมนตรี สำนักเลขาธิการคณะรัฐมนตรี รองวุฒิ วีรบุตร (ส.มศว 31) เอกอัครราชทูต ณ กรุงอิสลามาบัด สาธารณรัฐอิสลามปากีสถาน ดร.กุลยา ตันติเตมิท (ส.มศว 32) อดีตอธิบดีกรมสรรพากร อดีตอธิบดีกรมศุลกากร อดีตอธิบดีกรมสรรพสามิต อดีตอธิบดีกรมบัญชีกลาง อดีตผู้อํานวยการสำนักงานเศรษฐกิจการคลัง พลตรี ยอดอาวุธ พึ่งพักตร์ (ส.มศว 32) รองแม่ทัพภาคที่ 1 กองทัพบก ดร.ปิ่นสักก์ สุรัสวดี (ส.มศว 33) อธิบดีกรมทรัพยากรทางทะเลและชายฝั่ง อดีตอธิบดีกรมควบคุมมลพิษ พีรธร วิมลโลหการ (ส.มศว 33) ที่ปรึกษาด้านกฎหมายและพัฒนามาตรฐานการป้องกันและปราบปรามการฟอกเงิน สำนักงานป้องกันและปราบปรามการฟอกเงิน นาวาอากาศตรี สมชนก เทียมเทียบรัตน์ (ส.มศว 33) รองกรรมการผู้อำนวยการใหญ่ สายงานมาตรฐานท่าอากาศยานและการบิน บริษัท ท่าอากาศยานไทย จำกัด (มหาชน) สื่อมวลชน ธีรัตถ์ รัตนเสวี (ส.มศว 30) อดีตผู้อำนวยการฝ่ายรายการและสื่อดิจิตอล สถานีโทรทัศน์วอยซ์ทีวี อดีตโฆษกประจำสำนักนายกรัฐมนตรี (รัฐบาลยิ่งลักษณ์ ชินวัตร) จิตตนาถ ลิ้มทองกุล (ส.มศว 36) บรรณาธิการบริหารเครือผู้จัดการ นักวิชาการ รศ.ดร.ธัชชัย สุมิตร (ส.มศว 1) อดีตอธิการบดีจุฬาลงกรณ์มหาวิทยาลัย รศ.ดร.ต่อตระกูล ยมนาค (ส.มศว 7) อดีตนายกวิศวกรรมสถานแห่งประเทศไทย ในพระบรมราชูปถัมภ์ รศ.อรชุมา ยุทธวงศ์ (ส.มศว 7) อดีตหัวหน้าภาควิชาศิลปะการละคร คณะอักษรศาสตร์ จุฬาลงกรณ์มหาวิทยาลัย ดร.อาณัฐชัย รัตตกุล (ส.มศว 15) ผู้อำนวยการศูนย์นโยบายสาธารณะและการจัดการ มหาวิทยาลัยเกษมบัณฑิต ศ.นพ.ประมุข มุทิรางกูร (ส.มศว 18) ประธานราชวิทยาลัยศัลยแพทย์แห่งประเทศไทย ศ.คลินิก นพ.พรชัย มูลพฤกษ์ (ส.มศว 16) อดีตรองคณบดีคณะแพทยศาสตร์โรงพยาบาลรามาธิบดี มหาวิทยาลัยมหิดล รศ.ดร.ชยาพร วัฒนศิริ (ส.มศว 18) อดีตอธิการบดีมหาวิทยาลัยแม่ฟ้าหลวง ศ.คลินิก นพ.อาทิตย์ อังกานนท์ (ส.มศว 21) คณบดีคณะแพทยศาสตร์โรงพยาบาลรามาธิบดี มหาวิทยาลัยมหิดล ศ.ดร.สถิรกร พงศ์พานิช (ส.มศว 25) ผู้ช่วยอธิการบดีฝ่ายกจิการพิเศษ จุฬาลงกรณ์มหาวิทยาลัย ศ.ดร.ภูมิ มูลศิลป์ (ส.มศว 34) รองอธิการบดีฝ่ายพัฒนาองค์กรและกิจการพิเศษ มหาวิทยาลัยศรีนครินทรวิโรฒ นักธุรกิจและผู้บริหารระดับสูงในภาคเอกชน อภิชาติ จูตระกูล (ส.มศว 20) ประธานกรรมการ บริษัท แสนสิริ จํากัด (มหาชน) ศ.คลินิก นพ.วิศิษฎ์ วามวาณิชย์ (ส.มศว 23) ประธานเจ้าหน้าที่บริหารโรงพยาบาลธนบุรี บริษัท ธนบุรี เฮลท์แคร์ กรุ๊ป จำกัด (มหาชน) นวลพรรณ ล่ำซำ (ส.มศว 26) ประธานเจ้าหน้าที่บริหาร บริษัท เมืองไทยประกันภัย จำกัด (มหาชน) ​ สิรีธร นิยมเสน (ส.มศว 31) รองกรรมการผู้จัดการใหญ่ สายงานประชาสัมพันธ์องค์กร บริษัท สยามพิวรรธน์ จํากัด นิตินัย ศิริสมรรถการ (ส.มศว 31) ประธานเจ้าหน้าที่บริหาร บริษัท คิง เพาเวอร์ คอร์ปอเรชั่น จำกัด อดีตกรรมการอำนวยการใหญ่ บริษัท ท่าอากาศยานไทย จำกัด (มหาชน) อาทินันท์ พีชานนท์ (ส.มศว 33) รองประธานกรรมการบริหารและกรรมการ บริษัท ไทยกรุ๊ป โฮลดิ้งส์ จำกัด (มหาชน) ณพ ณรงค์เดช (ส.มศว 33) ประธานกรรมการบริหารและรองประธานกรรมการ บริษัท บริษัท เคพีเอ็น อคาเดมี่ จำกัด ทยา ทีปสุวรรณ (ส.มศว 33) ประธานเจ้าหน้าที่บริหาร บริษัท วิสดอม พร็อพเพอร์ตี้ ดีเวลลอปเม้นท์ จํากัด วัลลภา ไตรโสรัส (ส.มศว 34) ประธานเจ้าหน้าที่บริหารและกรรมการผู้จัดการใหญ่ บริษัท แอสเสท เวิรด์ คอร์ป จำกัด (มหาชน) เทพอาจ กวินอนันต์ (ส.มศว 35) ประธานกรรมการบริหาร บริษัท เลิฟ อิส เอ็นเตอร์เทนเม้นท์ จำกัด ฐาปน สิริวัฒนภักดี (ส.มศว 36) ประธานเจ้าหน้าที่บริหาร บริษัท ไทยเบฟเวอเรจ จำกัด (มหาชน) เฉลิมชัย มหากิจศิริ (ส.มศว 38) ประธานเจ้าหน้าที่บริหารและกรรมการผู้จัดการใหญ่ บริษัท โทรีเซนไทย เอเยนต์ซีส์ จำกัด (มหาชน) วรมาศ ศรีวัฒนประภา (ส.มศว 42) รองประธานกรรมการและประธานเจ้าหน้าที่การตลาดกลุ่มบริษัท คิง เพาเวอร์ วงการบันเทิง พรพิชิต พัฒนถาบุตร (ส.มศว 16) ผู้จัดการส่วนตัว ธงไชย แมคอินไตย์ ธิติมา สังขพิทักษ์ (ส.มศว 18) นักแสดง ปรียานุช ปานประดับ (ส.มศว 24) นักแสดง ผู้จัดละคร บริษัท เป่าจินจง จำกัด อนุวัฒน์ นิวาตวงศ์ (ส.มศว 26) นักแสดง อริชัย อรัญนารถ (เอ แกรนด์เอ็กซ์) (ส.มศว 26) นักดนตรี มนต์ชีพ ศิวะสินางกูร (ส.มศว 27) (ครูเป็ด นายสะอาด) นักร้อง นักแต่งเพลง ครูสอนร้องเพลง อลงกต เอื้อไพบูลย์ (ส.มศว 28) นักแสดง ภูริ หิรัญพฤกษ์ (ส.มศว 38) นักแสดง พิธีกร ยูทูบเบอร์ด้านการท่องเที่ยว ดร.นาวิน เยาวพลกุล (ส.มศว 39) อดีตนักร้อง นักแสดง อาจารย์ประจำมหาวิทยาลัยเกษตรศาสตร์ คลาวเดีย จักรพันธุ์ (ส.มศว 40) นักแสดง รัตนพล เก่งเรียน (วิน potato) (ส.มศว 45)นักดนตรี พญ.ลลนา ก้องธรณินทร์ (ส.มศว 48) นางสาวไทย นักแสดง พิธีกร แพทย์ สุรบถ หลีกภัย (ปลื้ม We are alone) (ส.มศว 48) ยูทูบเบอร์ อดีตนักการเมือง รัชชุ สุระจรัส (ส.มศว 50) นักแสดง ชัยพล พูพาร์ต (ส.มศว 50) นักแสดง พิธีกร ชลธร คงยิ่งยง (กัปตัน เลือดข้นคนจาง) (ส.มศว 58) นักแสดง มนธภูมิ สุมนวรางกูร (ไปป์ Kamikaze) (ส.มศว 58) นักร้อง อั่งเปา ธัณญ์กรณ์ (ส.มศว 71) นักแสดง อ้างอิง แหล่งข้อมูลอื่น เว็บไซต์โรงเรียนสาธิต มศว ปทุมวัน สมาคมศิษย์เก่าสาธิตปทุมวัน เก็บถาวร 2006-10-04 ที่ เวย์แบ็กแมชชีน สมาคมผู้ปกครองและครูสาธิตปทุมวัน เก็บถาวร 2007-01-01 ที่ เวย์แบ็กแมชชีน